
הנדון: בקשה לפי חוק חופש המידע, התשנ"ח- 1998


[bookmark: _GoBack]להלן מענה לפנייתך שבסימוכין, למשרד העבודה, הרווחה והשירותים החברתיים (להלן: "המשרד") בהתאם לחוק חופש המידע תשנ"ח-1998, (להלן: "החוק").
לאחר בדיקה מול גורמי המקצוע הרלוונטיים במשרד  בנושא יישום מדיניות המשרד לגבי הייעוץ החינוכי נמצא כי,
במסגרתם הנוער באגף להכשרה מקצועית בזרוע העבודה אמונה על הפעלת  מערכת בתי הספר המקצועיים  התלמידים לומדים לימודי מקצוע תוך התנסות בעולם טכנולוגי מתעדכן  ותוכניות הכשרה המשלבות לימודים ועבודה. מחלקת הנוער פועלת מתוקף חוק החניכות (1953), וחוק עבודת נוער (1953). 
המערכת מונה 64 בתי ספר מקצועיים בפריסה ארצית המופעלים ע"י רשתות חינוך (כגון: אורט, עמל, עתיד, סכנין, דרור בתי חינוך).
 
במענה על השאלות:

1.בבתי הספר אשר תחת פיקוח האגף מועסקים כיום 107 יועצים חינוכיים. בין 1-3 יועצים בכל בית ספר בהתאם גודל בית הספר.
לבקשתכם לפי חלוקה מחוזית:
מחוז חיפה והצפון: 54 יועצים
מחוז תל אביב והמרכז: 27 יועצים.
מחוז באר שבע והדרום: 10 יועצים.
מחוז ירושלים: 16 יועצים

2. ישנו מפתח הקובע את דרך פריסת היועצים החינוכיים על פי כמות הכיתות בכל בית ספר והוא לפי חישוב של 3 שעות שבועיות לכיתה. באפשרות המפקחות על הצוותים הטיפוליים להמליץ על הוספת עד 7 שעות תגבור ייעוץ לכל בית ספר על פי קריטריונים המפורטים בנהלים פנימיים של האגף המתעדכנים ומתפרסמים מידי שנה.

3. משרתו של יועץ חינוכי זהה בהיקפה למשרת מורה אקדמאי בבתי הספר העל יסודיים. היועצים החינוכיים מועסקים במשרות הוראה על פי הסכם "עוז לתמורה" או על פי ההסכם קודם ("עולם ישן") בחלק מבתי הספר. היקפי המשרות הינן בין חצי משרה לבין משרה מלאה. בחלק מבתי הספר היועצים משובצים להוראה של כישורי חיים בכיתות. אין מניעה, שיועץ ילמד להשלמת משרתו במקצוע בו יש לו תעודת הוראה.

4. המוסדות מתוקצבים עבור השירות הייעוצי ע"י האגף להכשרה מקצועית,  העסקת היועצים באמצעות הרשתות המפעילות את בתי הספר. 

5. הנהלים על פיהם מתבצעת עבודת הייעוץ החינוכי הם על פי "ערכת היעוץ החינוכי" שפותחה על ידי הפיקוח על המערך הטיפולי ומתעדכנת מעת לעת. כמו כן, על פי חוזרי מנכ"ל (משרד החינוך) וכן על פי נהלי האגף.
הפיקוח על היועצים  החינוכיים מבוצע ע"י שלוש מפקחות על הצוותים הטיפוליים שהינן עובדות האגף להכשרה מקצועית. היועצים מקבלים הדרכה פרטנית וקבוצתית מסודרת על תחומי עבודתם מטעם זכיין של המשרד.

6. הגדרת התפקיד של היועץ החינוכי :"הייעוץ החינוכי נועד לסייע לתלמיד כפרט, ולבית הספר כמערכת חברתית ארגונית, להגיע לתפקוד מיטבי ולמיצוי מרבי של יכולתו מתוך רווחה נפשית ובאווירה תומכת ומקבלת.
היועץ הוא איש בריאות נפש פנים – מערכתי. זמינותו בתוך צוות בית הספר מאפשרת לו לסייע לפרט ולסביבה, לנקוט במיטב הצעדים תוך היענות מהירה לתלמיד, לצוות ולהורים". פירוט הגדרת התפקיד וכן נהלי העבודה של היועץ החינוכי, הקוד האתי וכן מסמכי עבודה מפורטים ב"ערכת היעוץ החינוכי" המעודכנת, מפורסמת ומופצת מידי שנה באגף, לרשתות החינוכיות ולמנהלי בתי הספר והיועצים החינוכיים. ערכת היעוץ ונהלי האגף מבוססים על תפיסת הפרופסיה הייעוצית של השירות הפסיכולוגי הייעוצי (שפ"י) של משרד החינוך ומותאמת לבתי הספר המקצועיים. 

רונית ספיר

